Ronan Caerleon

{{Infobox Skrivagner
 | anv              = 
 | skeudenn         =
 | ment             = 
 | alc'hwez         = 
 | anv mat          = René Caouissin
 | anv pluenn       = Ronan CaerleonRonan Caouissin
 | obererezh        = EmbannerSkrivagnerSaver FilmoùPoder
 | deiziad ganet    = 1914
 | lec'h ganet      = e Pleiber-Krist, 
 | deiziad marv     = D'an 12 a viz Meurzh 1986
 | lec'h marv       = En Dreneg, 
 | yezh             = Galleg
 | luskad           = 
 | rumm             = 
 | enorioù          =
 | oberennoù pennañ = Au village des condamnés à mortComplots pour une république bretonneLa révolution bretonne permanente Le rève fou des soldats de Breiz Atao
 | traoù ouzhpenn   = Anne de Bretagne en bandes dessinéesBreizh : visions d'histoireBretons d'aujourd'huiGwenn ha duLandouzan au cœur des siècles bretonsLes Bretons le dos au mur : le F.L.B. devant la Cour de sûreté de l'État'Les chevaliers de la table ronde
 | sinadur          =
 | ment sinadur     =
 | lec'hienn        = 
}}Ronan Caerleon eo anv-pluenn Ronan Caouissin''', ur broadelour kristen breizhat hag ur skrivagner gallek, bet ganet e 1914 e Pleiber-Krist ha marvet e 1986.

Buhez
Bez' e voe embanner ha skrivagner. Tad da bemp bugel e voe. Kemer a reas perzh e strollad c'hoariva ar Bleun-Brug a voe « goude gousperoù e brezhoneg » an anv anezhañ. Bet e voe tost ouzh Yann-Vari Perrot. E 1938 ez eas daou vizvezh en toull-bac'h e Sant-Brieg a-gevret gant Célestin Lainé evit bezañ livet luganoù broadelour war vogerioù, da geñver gweladenn arlevier Bro-C'hallGw. pajenn 144 Au village des condamnés à mort : "Ronan Caerleon en ur vont er maez eus an toull-bac'h e 1938. Kondaonet gant Lainé ha Geffroy evit bout iriennet trubuilhoù e-sell gweladenn arlevier ar Republik e Sant-Brieg." (Troet diwar ar galleg).

E 1939 e timezas da Jorda Renault, ur glañvdiourez en doa graet anaoudegezh ganti e pardon Koat Kev e Skrigneg. Ober a reas war-dro ar gelaouenn gristen Olole evit ar yaouankiz, gant e vreur Herri Caouissin. Adarre e voe toullbac'het e 1944 e-pad eizh miz. E-doug mizioù e voe difennet outañ dont da chom e Breizh hag e rankas dilojañ da Enez-Frañs.
War-lerc'h ar brezel e roas lañs da fiñvskeudennoù breizhek gant e vreur, dre ar gevredigezh Brittia-films. Skrivañ a reas meur a levr e galleg a-zivout politikerezh Breizh hag an emsav, gant e-leizh a hanezennoù diwar-benn oberourion an eil Emsav, awenet gant an tu-dehou hag ar gristeniezh kentoc'h. Diwezhatoc'h e teuas da vout ur poder, d'an oad a 60 vloaz, pa grouas an "Ti-labour Keltiek" en Dreneg.

Mervel a reas d'an 12 a viz Meurzh 1986. Douaret e voe e bered An Dreneg.

E vab-bihan Gwendal Piégais en deus kengrouet ar gelaouenn Nidiad.

 Levrioù 
 Bretons d'aujourd'hui, 1936.
 Gwenn ha Du, emb. Ronan, Pleiber-Krist, 1938.
 Les chevaliers de la Table Ronde, emb. Brittia, 1945.
 Complots pour une République bretonne, Les dossiers secrets de l'autonomisme breton, La Table Ronde, 1967"Daoust da berzhioù mat ez eo oberenn C. muioc'h hanezennel eget istorel ha ne vank ket a fazioù a fed pe a varn e-barzh, daoust d'an hegarat ma 'z eo." (Goulven Pennaod, keneil da R. Caouissin, troet diwar ar galleg)..
 La Révolution bretonne permanente, emb. La Table Ronde, 1969. 
 Au village des condamnés à mort, emb. Brittia, 1970.
 Breizh : visions d'histoire. Melezour Breizh - Fontenay-aux-Roses. (gant V. Ler). 1970
 Les Bretons le dos au mur : le F.L.B. devant la Cour de sûreté de l'État, La Table Ronde, 1973, emb. Brittia, 2000. ISBN 2845600062. 
 Le rêve fou des soldats de Breiz Atao, emb. Nature et Bretagne, 1974. 
 Anne de Bretagne en bandes dessinées, Ti Labour Keltiek, Plabennec, 1977. (gant Jorda Caouissin, e wreg)
 Landouzan au cœur des siècles bretons. An Dreneg, emb. Mignoned - 1979. (gant Jorda Caouissin).

 Levrlennadur 
 Gwenaël Foucré, Les frères Caouissin, Bretons sans entrave. Sur la route au but lointain'', Skol-Veur Roazhon, 1990.

Ere diavaez
Pennad-kaoz gant Herri ha Ronan Caouisin - FR3 (e galleg)
Buhez Ronan Caerleon - Lec'hienn Buan

Notennoù

Rummad:Ganedigezhioù 1914
Rummad:Marvioù 1986
Rummad:Emsaverien Breizh
Rummad:Skrivagnerien c'hallek